**APSTIPRINU**

Rēzeknes novada pašvaldības Sociālā dienesta vadītāja

\_\_\_\_\_\_\_\_\_\_\_\_\_\_\_\_\_\_ S.Strankale

Rēzeknē, 2022. gada 7. decembrī

**ATKLĀTĀ KONKURSA NOLIKUMS**

**UZ SOCIĀLĀ DIENESTA STRUKTŪRVIENĪBAS GRUPU MĀJAS “PILCENE” VADĪTĀJA/ SOCIĀLĀ DARBINIEKA AMATU**

1. **Vispārīgie noteikumi**
2. Nolikums nosaka kārtību, kādā tiek organizēta kandidātu atlases procedūra (turpmāk – Konkurss) uz Rēzeknes novada Sociālā dienesta struktūrvienības grupu mājas “Pilcene” (turpmāk – Grupu mājas) vadītāja/sociālā darbinieka amatu, Konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
3. Amata Konkursa mērķis ir izvēlēties atbilstošāko kandidātu Grupu mājas vadītāja/sociālā darbinieka amatam.
4. Konkursa uzdevums ir izvērtēt Kandidātu atbilstību Grupu mājas vadītāja/sociālā darbinieka amatam.
5. Kandidātu atbilstību Grupu mājas vadītāja/sociālā darbinieka amata prasībām nosaka atbilstoši šajā nolikumā noteiktajiem vērtēšanas kritērijiem.
6. Konkursu organizē vērtēšanas komisija (turpmāk - Vērtēšanas komisija) 5 (piecu) locekļu sastāvā, kas izveidota ar Rēzeknes novada Sociālā dienesta vadītājas rīkojumu. Vērtēšanas komisijas sastāvs var tik mainīts gadījumā, ja tam ir objektīvi iemesli.
7. Vērtēšanas komisijas sēdes vada komisijas priekšsēdētājs. Vērtēšanas komisijas sēdes tiek protokolētas. Protokolus paraksta visi klātesošie Vērtēšanas komisijas locekļi.
8. Vērtēšanas komisija ir lemttiesīga, ja tajā piedalās ne mazāk kā 4 (četri) komisijas locekļi.
9. Vērtēšanas komisija darbu veic Rēzeknes novada pašvaldības telpās vai attālināti, sazinoties ar elektroniskā pasta starpniecību vai video konferences veidā. Vērtēšanas komisijas sēdes ir slēgtas.
10. Vērtēšanas komisijas priekšsēdētājs sasauc Vērtēšanas komisijas sēdes, nosaka to norises vietu un laiku, kā arī vada komisijas sēdes.
11. Vērtēšana notiek divās kārtās:
12. kandidāta iesniegto dokumentu un kvalifikācijas atbilstības pārbaude (pirmā kārta);
13. pārbaudes tests un intervijas ar kandidātiem (otrā kārta).
14. Interviju norises laiku un vietu nosaka Vērtēšanas komisijas priekšsēdētājs, intervijas var notikt attālināti ar videokonferences starpniecību. Interviju norises laiku un vietu Vērtēšanas komisijas sekretārs telefoniski paziņo pretendentiem, kuri izturējuši pirmo atlases kārtu un tiek aicināti uz interviju.
15. Konkursa nolikums tiek publicēts Rēzeknes novada pašvaldības mājaslapā www.rezeknesnovads.lv un Nodarbinātības valsts aģentūras vakanču portālā.
16. **Grupu mājas vadītāja/sociālā darbinieka galvenie amata pienākumi un pretendentiem izvirzītās prasības**
17. Grupu mājas vadītāja/sociālā darbinieka galvenie amata pienākumi:
    1. vadīt, plānot un organizēt struktūrvienības darbu kopumā atbilstoši LR likumdošanai un Grupu mājas nolikumam;
    2. nodrošināt Grupu mājas nolikumā noteikto funkciju, mērķu un uzdevumu izpildi;
    3. nodrošināt Grupu mājas klientiem kvalitatīvu mājokļa pakalpojumu;
    4. sagatavot un iesniegt Sociālajā dienestā struktūrvienības budžeta pieprasījumu, budžeta izdevumu tāmi, plānot un kontrolēt piešķirto līdzekļu racionālu izmantošanu atbilstoši apstiprinātajam struktūrvienības budžetam;
    5. nodrošināt statistikas, finanšu, atskaišu un citu normatīvajos aktos noteikto ziņu sniegšanu valsts un pašvaldību institūcijām;
    6. nodrošināt darba drošības, vides aizsardzības, veselības aizsardzības, ugunsdrošības un citu normu ievērošanu iestādes darbībā;
    7. nodrošināt iestādes darbību reglamentējošo normatīvo aktu projektu izstrādi un to izpildi.
18. Prasības pretendentiem:
    1. augstākā izglītība sociālā darba jomā;
    2. valsts valodas zināšanas augstākajā līmenī atbilstoši Valsts valodas likuma prasībām un vēlamas vismaz vienas Eiropas Savienības oficiālās valodas prasmes profesionālai darbībai nepieciešamā apjomā;
    3. vismaz 3 gadu pieredze sociālajā darbā
    4. par priekšrocību tiks uzskatīta pieredze darbā ar personām ar garīga rakstura traucējumiem;
    5. iestādes darbību reglamentējošo normatīvo aktu pārzināšana;
    6. izpratne par pašvaldības funkcijām un pienākumiem iedzīvotāju sociālās aizsardzības, sociālo pakalpojumu sniegšanas jomā;
    7. labas darba organizācijas un vadības prasmes, spēja strādāt komandā, organizēt darbu, lai sasniegtu struktūrvienības mērķus;
    8. labas iemaņas darbā ar MS Office programmām;
    9. spēja veidot pozitīvas attiecības, prasme konfliktu risināšanā, labas komunikācijas prasmes, psiholoģiska noturība stresa situācijās;
    10. B kategorijas autovadītāja apliecība;
19. Konkursā var piedalīties pilngadīgs Latvijas Republikas pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst Konkursa pretendentu atlases kritērijiem.
20. Pieteikumu ar norādi "Grupu mājas “Pilcene” vadītājs/sociālais darbinieks” noteiktajā termiņā iesniegt Rēzeknes novada pašvaldības Sociālajā dienestā, Atbrīvošanas aleja 95A, Rēzekne, 11. kabinetā, vai sūtīt uz e-pastu: socialais.dienests@rezeknesnovads.lv, (ar norādi – Konkursam uz Grupu mājas “Pilcene” vadītāja/sociālā darbinieka amatu)
21. Pieteikums jāiesniedz vai jānodrošina tā iesūtīšana, līdz 2023. gada 16. februārim (ieskaitot), pēc šī termiņa saņemtie pieteikumi netiek vērtēti.
22. Pieteikums satur šādus dokumentus:
23. motivētu pieteikumu;
24. dzīves gaitas aprakstu (Curriculum Vitae);
25. izglītību un papildus apmācību apliecinošu dokumentu kopijas;
26. citus dokumentus, kas apliecina pretendentam izvirzīto prasību izpildi;
27. redzējumu Grupas mājas darbības organizēšanu un attīstības prioritātēm tuvākajos 2 (divos) gados, turpmāko attīstības virzību, problēmām un risinājumiem (ne vairāk kā divas A4 formāta lapaspuses).
28. **Pieteikumu izskatīšana, vērtēšanas kritēriji, lēmuma pieņemšana**
29. Vērtēšanas komisija vērtēšanu veic divās kārtās:
    1. pirmajā kārtā pēc pieteikumu iesniegšanas termiņa beigām atlasa tos pieteikumus, kuros ir visi Konkursa nolikumā noteiktie dokumenti (nolikuma 20.punkts).
    2. Vērtēšanas komisijas sekretārs telefoniski paziņo otrās kārtas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.
    3. otrajā kārtā tiek vērtēts pretendenta redzējums par Grupu mājas darbības organizēšanu, attīstības virzību, problēmām un risinājumiem, spējas sniegt kompetentas atbildes uz Vērtēšanas komisijas jautājumiem, saskarsmes spējas, komunikācijas un sadarbības veidošanas prasmes.
30. Pirmajā kārtā Vērtēšanas komisija izvērtē visu pretendentu iesniegto dokumentu atbilstību pamatprasībām. Priekšrocības Vērtēšanas komisijas locekļi vērtē individuāli, punktu sistēmā:
    1. motivētu pieteikuma vēstuli;
    2. dzīves gaitas aprakstu (Curriculum Vitae);
    3. augstāko izglītību apliecinoša dokumenta kopiju;
    4. profesionālo kvalifikāciju un citas prasmes apliecinošu dokumentu (ja tādi ir) kopijas.
    5. redzējums par Grupu mājas darbības organizēšanu attīstības prioritātēm tuvākajos 2 (divos) gados, turpmāko attīstības virzienu, problēmām un risinājumiem.
31. Maksimāli iespējamais punktu skaits pirmajā kārtā – 31 punkts.
32. Ja Vērtēšanas komisija konstatē, ka kandidāts neatbilst kādai nolikumā izvirzītajai prasībai, kandidāts tiek izslēgts no tālākas dalības Konkursā.
33. Dalībai otrajā kārtā (intervijā) tiek uzaicināti kandidāti, kuri Konkursa pirmajā kārtā ieguvuši vismaz 23 punktus no pirmajā kārtā iespējamo punktu skaita.
34. Otrajā kārtā (intervijā) Vērtēšanas komisija izvērtē pretendenta redzējumu par Grupu mājas darbības organizēšanu, attīstības prioritātēm, turpmāko attīstības virzību, atbilstību iesniegtajam rakstiskajam materiālam, spēju sniegt kompetentas atbildes uz Vērtēšanas komisijas jautājumiem, saskarsmes spējas, komunikācijas un sadarbības veidošanas prasmes, pēc šādiem kritērijiem:
    1. redzējums par Grupu mājas darbības organizēšanu, attīstības prioritātēm, turpmāko attīstību un darba efektivitātes uzlabošanu – līdz 10 punktiem (vērtē katrs Vērtēšanas komisijas loceklis intervijas laikā);
    2. pretendenta spēja sniegt kompetentas atbildes uz amata pienākumu pildīšanai atbilstošiem jautājumiem – līdz 10 punktiem (vērtē katrs Vērtēšanas komisijas loceklis intervijas laikā);
    3. pretendenta saskarsmes spējas, komunikācijas un sadarbības veidošanas prasmes – līdz 10 punktiem (vērtē katrs Vērtēšanas komisijas loceklis intervijas laikā).
35. Katrs Vērtēšanas komisijas loceklis vērtē katru pretendentu individuāli pēc nolikuma nosacījumiem. Katram Vērtēšanas komisijas loceklim ir tiesības dot individuāli papildus līdz 6 vērtējuma punktiem, rakstiski pamatojot savu vērtējumu. Savu viedokli Vērtēšanas komisijas loceklis intervijas laikā, vai tūlīt pēc tam, ieraksta pretendenta izvērtēšanas lapā un apliecina ar parakstu.
36. Maksimāli iespējamais punktu skaits otrajā kārtā 36 punkti.
37. Ja pretendenti saņēmuši vienādu novērtējumu, priekšrocības ieņemt amatu ir pretendentam, kurš veicis līdzīga amata pienākumus un pirmajā kārtā ieguvis lielāko punktu skaitu par darba pieredzi.
38. Vērtēšanas komisijas locekļiem ir tiesības uzdot jautājumus pretendentam, kas saistīti ar iepriekšējo darba pieredzi, zināšanām, problēmsituāciju analīzi, inovācijām u.c.
39. Lēmumu par pretendentu atbilstību Grupu mājas vadītāja/sociālā darbinieka amatam pieņem, pamatojoties uz pirmajā kārtā un otrajā kārtā iegūtā individuālā vērtējuma lielāko punktu skaitu.
40. Ja pretendenti saņēmuši vienādu punktu skaitu, Vērtēšanas komisija balso par pretendentiem. Ja balsojums ir vienāds, izšķirošā ir Vērtēšanas komisijas priekšsēdētāja balss. Vērtēšanas komisijas priekšsēdētājam savs lēmums ir jāpamato un tas tiek ierakstīts protokolā.
41. Vērtēšanas komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā, nosūtot atbildi uz elektronisko pasta adresi piecu darba dienu laikā pēc Rēzeknes novada pašvaldības lēmuma pieņemšanas. Atbilde par Konkursa rezultātiem tiek sniegta uz interviju aicinātajiem pretendentiem.
42. Pretendents, kurš uzvarējis Konkursā ar viņu tiek noslēgts darba līgums uz nenoteiktu laiku ar pārbaudes laiku.

**IV. Nobeiguma noteikumi**

33. Grupu mājas vadītāja/sociālā darbinieka amata Konkursa nolikums sagatavots uz 6 lapām ar 2 pielikumiem;

1.pielikums “Pretendentu pirmās kārtas vērtēšanas anketa”;

2.pielikums “Pretendentu otrās kārtas vērtēšanas anketa”.

1. Pretendentu iesniegtie pieteikumi tiek reģistrēti pieteikumu saņemšanas reģistrā, norādot vārdu, uzvārdu, datumu un laiku.
2. Visi iesniegtie dokumenti paliek Rēzeknes novada pašvaldības Sociālā dienesta rīcībā, tiem tiek piešķirts konfidenciāls raksturs.
3. Ja nav saņemts neviens pretendenta iesniegums vai neviens no pretendentiem neatbilst šī nolikuma prasībām, vai arī komisija nevienu no pretendentiem neatzīst par piemērotu, Vērtēšanas komisija lemj par atkārtotu Konkursa rīkošanu.

Sociālā dienesta vadītāja S.Strankale

**1.pielikums**

Atklātā konkursa nolikums

uz Sociālā dienesta struktūrvienības

grupu mājas “Pilcene” vadītāja/sociālā darbinieka amatu

**Pretendentu pirmās kārtas vērtēšanas anketa**

|  |
| --- |
| Pretendents  **\_\_\_\_\_\_\_\_\_\_\_\_\_\_\_\_\_\_\_\_\_\_** |
| (vārds, uzvārds) |
| Vērtētājs \_\_\_\_\_\_\_\_\_\_\_\_\_\_\_\_\_\_\_\_\_\_ |
| (vārds, uzvārds) |

Maksimālais iespējamais punktu skaits pirmajā kārtā - 43

|  |  |  |  |
| --- | --- | --- | --- |
|  | | | **Vērtējums** |
| 1. | **Izglītība** | |  |
| 1.1. | otrā līmeņa profesionālā augstākā vai akadēmiskā augstākā | 10 punkti |  |
| 1.2. | maģistra grāds | +2 punkti |  |
| 2. | **Profesionālā darba pieredze** | |  |
| 2.1. | pieredze pašvaldību institūcijā sociālo pakalpojumu un sociālās palīdzības sniegšanas jomā (vērtē pieredzi pēdējo 3 gadu laikā) | līdz 3 punktiem |  |
| 2.2. | pieredze sociālajā darbā ar personām ar garīgā rakstura traucējumiem | līdz 3 punktiem |  |
| 2.4. | Papildus izglītība vai cita darba pieredze, kas tieši attiecas uz vakantā amata  pienākumu izpildi | līdz 3 punktiem |  |
| 3. | **Apraksts par redzējumu**  Grupu mājas darbības organizēšanai, attīstības prioritātēm, attīstības virzību | līdz 10 punktiem |  |
| **Kopā** | | |  |

|  |  |
| --- | --- |
| Vērtēšanas komisijas loceklis: \_\_\_\_\_\_\_\_\_\_\_\_\_\_ | \_\_\_\_\_\_\_\_ |
| Vārds, uzvārds | paraksts |
| Datums: \_\_\_\_\_\_\_\_\_\_\_ |  |

**2.pielikums**

Atklātā konkursa nolikums

uz Sociālā dienesta struktūrvienības

grupu mājas “Pilcene” vadītāja/sociālā darbinieka amatu

**Pretendentu otrās kārtas vērtēšanas anketa**

|  |
| --- |
| Pretendents \_\_\_\_\_\_\_\_\_\_\_\_ |
| (vārds, uzvārds) |
| Vērtētājs \_\_\_\_\_\_\_\_\_\_\_\_ |
| (vārds, uzvārds) |

Maksimālais iespējamais punktu skaits otrajā kārtā - 34 punkti.

|  |  |  |  |
| --- | --- | --- | --- |
|  | | | **Vērtējums** |
| 1. | Redzējums par Grupu mājas darbības organizēšanu, attīstības prioritātēm, turpmāko attīstību un darba efektivitātes uzlabošanu *(vērtē katrs komisijas loceklis intervijas laikā)*; | līdz 10 punktiem |  |
| 2. | Pretendenta spēja sniegt kompetentas atbildes uz amata pienākumu pildīšanai atbilstošiem jautājumiem *(vērtē katrs komisijas loceklis intervijas laikā);* | līdz 10 punktiem |  |
| 3. | Pretendenta saskarsmes spējas, komunikācijas un sadarbības veidošanas prasmes *(vērtē katrs komisijas loceklis intervijas laikā)* | līdz 10 punktiem |  |
| 4. | Individuāli piešķirtie punkti | līdz 6 punktiem |  |
| **Kopā** | | |  |

Individuāli piešķirto

punktu pamatojums \_\_\_\_\_

|  |  |
| --- | --- |
| Vērtēšanas komisijas loceklis:  **\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_** |
| *(Vārds, uzvārds)* | *(paraksts)* |
| Datums:  **\_\_\_\_\_\_\_\_\_\_\_** |  |